CELEX: 62020CN0210
Language: el
Date: 2020-03-30 00:00:00
Title: Υπόθεση C-210/20: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 30 Μαρτίου 2020 — Rad Service Srl Unipersonale κ.λπ. κατά Del Debbio SpA κ.λπ.

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/27
            
         
      Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 30 Μαρτίου 2020 — Rad Service Srl Unipersonale κ.λπ. κατά Del Debbio SpA κ.λπ.
      (Υπόθεση C-210/20)
      (2020/C 279/38)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      
         Αναιρεσείουσες: Rad Service Srl Unipersonale, Cosmo Ambiente Srl, Cosmo Scavi Srl
      
         Αναιρεσίβλητες: Del Debbio SpA, Gruppo Sei Srl, Ciclat Val di Cecina Soc. Coop., Daf Costruzioni Stradali Srl υπό την ιδιότητά της ως εντολοδόχου προσωρινής κοινοπραξίας επιχειρήσεων που συνέστησε από κοινού με τις GARC SpA και Edil Moter Srl
      
         Προδικαστικό ερώτημα
      
      Πρέπει να θεωρηθεί ότι το άρθρο 63 της οδηγίας 2014/24 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014 (1), σχετικά με τη στήριξη στις ικανότητες άλλου φορέα, σε συνδυασμό με τις αρχές της ελευθερίας εγκαταστάσεως και της ελεύθερης παροχής υπηρεσιών που κατοχυρώνονται στα άρθρα 49 και 56 της Συνθήκης για τη λειτουργία της Ευρωπαϊκής Ένωσης (ΣΛΕΕ), αντιτίθεται στην εφαρμογή της ιταλικής κανονιστικής ρυθμίσεως όσον αφορά τη στήριξη στις ικανότητες άλλου φορέα και τον αποκλεισμό από τις διαδικασίες αναθέσεως, που περιέχεται στο άρθρο 89, παράγραφος 1, τέταρτο εδάφιο, του ιταλικού κώδικα δημοσίων συμβάσεων όπως αυτός θεσπίζεται με το νομοθετικό διάταγμα 50 της 18ης Απριλίου 2016, σύμφωνα με το οποίο, σε περίπτωση ψευδών δηλώσεων εκ μέρους της επικουρικής επιχειρήσεως σχετικά με την ύπαρξη ποινικής καταδικαστικής αποφάσεως με ισχύ δεδικασμένου, από τις οποίες ενδεχομένως μπορεί να αποδειχθεί η τέλεση σοβαρού επαγγελματικού παραπτώματος, η αναθέτουσα αρχή οφείλει να αποκλείει άνευ όρων τον διαγωνιζόμενο οικονομικό φορέα, χωρίς να τον υποχρεώνει ή να του επιτρέπει να υποδείξει άλλη κατάλληλη επικουρική επιχείρηση προς αντικατάσταση της πρώτης, όπως αντιθέτως ορίζεται στις λοιπές περιπτώσεις στις οποίες οι άλλοι φορείς στις ικανότητες των οποίων σκοπεύει να στηριχθεί ο οικονομικός φορέας δεν πληρούν σχετικό κριτήριο επιλογής ή για τους οποίους συντρέχουν υποχρεωτικοί λόγοι αποκλεισμού;
      
         (1)  Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ 2014, L 94, σ. 65).